ขอต้อนรับนักสำรวจผู้มีใจรักการทานอาหารทุกท่านสู่ “ห้องอาหารฟาโวล่า” ห้องอาหารอิตาเลียนประจำแบรนด์เลอ เมอริเดียน พร้อมแล้วที่จะให้บริการอาหารอิตาเลียนสดใหม่คุณภาพเยี่ยม ที่ยังคงไว้ซึ่งรสชาติแบบดั้งเดิมตามแบบฉบับเมืองทัสคานี ประเทศอิตาลี ซึ่งอาหารแต่ละเมนูนั้นถูกตกแต่งอย่างสร้างสรรค์ โดยหัวเรือใหญ่เชฟชาวอิตาเลียนมากรางวัล เชฟมาร์โค คัมมาระตะ -

“เชฟมาร์โค คัมมาระตะ” ค่อยๆ สั่งสมประสมการณ์และความสามารถทางด้านการปรุงอาหารอิตาเลียนในแบบฉบับดั้งเดิม จนกลายเป็นพื้นฐานของการประยุกต์แบบร่วมสมัย หรือรูปแบบการปรุงอาหารที่โดดเด่นโดยการนำอาหารอิตาเลียนคลาสสิค มาแปลงโฉมให้มีการนำเสนอที่สร้างสรรค์ ด้วยการเลือกสรรวัตถุดิบที่ดีที่สุด ซึ่งพิจารณาจากรูปทรงตามธรรมชาติ ลักษณะเฉพาะ สี กลิ่น และรส เพื่อสร้างประสบการณ์การรับประทานอาหารที่ไม่เพียงแต่มีรสชาติที่อร่อยน่าประทับใจเท่านั้น แต่ยังสร้างความเพลิดเพลินใจในทุกสัมผัสอีกด้วย

“ห้องอาหารฟาโวล่า” เปิดให้บริการตั้งแต่เวลา 18.00 - 23.00 น. ทุกวันอังคาร - อาทิตย์ ให้บริการทั้งระเบียงกลางแจ้งขนาดใหญ่ท่ามกลางบรรยากาศอันร่มรื่น ห้องเก็บไวน์ที่อัดแน่นไปด้วยไวน์คุณภาพเลิศ และห้องรับประทานอาหารส่วนตัวพร้อมวิวสนามกอล์ฟ การตกแต่งให้ความรู้สึกสบาย อบอุ่น และเรียบง่าย เสมือนกับนำเมืองทัสคานีมาไว้ในห้องอาหารฟาโวล่า ในขณะที่ผู้มารับประทานอาหารก็ยังเพลิดเพลินไปกับทัศนียภาพที่งดงามของน้ำตกจากสระว่ายน้ำอินฟินิตี้ที่ไหลลงมาบรรจบกับสนามหญ้าบริเวณอินฟินิตี้ ลอว์น

อย่ารอช้า… เริ่มต้นเมนูแรกด้วย "Gamberi In Terrina" (ราคา 450 บาท) คลาสสิคสลัดที่ถูกปรุงรสในแบบ Italy Style โดดเด่นด้วยมะเขือเทศและผักกาดหอมที่ถูกปรุงด้วยวิธีพิเศษในแบบฉบับของเชฟมาร์โค เพิ่มความเป็นอิตาเลียนด้วย Poached Prawns สร้างสรรค์จานนี้ให้พิเศษขึ้นด้วย Endives นอกจากนี้ยังมี Avocado Pudding รสละมุนที่เข้ากับสลัดได้อย่างไม่น่าเชื่อ เคล็ดลับในการทานเมนูนี้ให้อร่อยคือการตักทุกอย่างเข้าด้วยกันภายในหนึ่งคำ จึงจะได้รสชาติความอร่อยแบบแท้จริง !

ต่อด้วยอาหารอิตาเลียนแบบคลาสสิค "Frittura Di Mare" (ราคา 420 บาท) อาหารทะเล Deep Fried หลากชนิด ไม่ว่าจะเป็น Deep-fried Calamari, Prawns, Sole Fillet และ Rice Arancini ที่ถูกทอดจนเป็นสีเหลืองทองดูน่ารับประทาน ถือเป็นอีกหนึ่งอาหารว่างเรียกน้ำย่อยที่ได้รับความนิยมเป็นอย่างมาก ซึ่งโดยปกติแล้วชาวอิตาลีจะทานเปล่าๆ แต่เพื่อให้ถูกปากคนไทย เชฟมาร์โคจึงเพิ่ม Yellow Capsicum Sauce ซอสพริกสีเหลืองที่มีกลิ่นและรสชาติเผ็ดร้อนนิดๆ เป็นเอกลักษณ์ จะประยุกต์จิ้มทานกับซอสหรือจะทานเปล่าๆ แบบคลาสสิคก็อร่อยไม่แพ้กัน

ยิ่งกว่าคลาสสิคแต่มันคือแบบฉบับ กับ “Salsicca Porcini” (ราคา 420 บาท) ไม่ต้องไปไกลถึงอิตาลีก็ทานคลาสสิคสปาเก็ตตี้ของเมืองทัสคานีได้ที่นี่ ความพิเศษของเมนูนี้คือเส้น Pinci (พินชี่) เป็นเส้นสปาเก็ตตี้ที่ถูกบรรจงทำด้วยมือ จึงได้ตัวเส้นที่หนานุ่ม เคี้ยวแล้วได้สัมผัสที่หนึบหนับกว่าปกติ ทานคู่กับ Roasted Sausage ไส้กรอกหมูที่อัดแน่นไปด้วยเนื้อเน้นๆ และที่ขาดไม่ได้คือ Porcni Sauce รสเข้มข้นที่ช่วยให้เมนูนี้สมบูรณ์แบบอย่างลงตัว

“Carre D’Agnellino Arrosto” (ราคา 960 บาท) ลืมเนื้อแกะเดิมๆ ไปได้เลย เพราะห้องอาหารฟาโวล่าพิถีพิถันคัดสรรแต่เนื้อแกะคุณภาพ นำเข้าจากนิวซีแลนด์ จากนั้นจึงนำไปย่างด้วยกรรมวิธีแบบ Slow Cook จนได้เนื้อแกะสีชมพูสุกทั่วทั้งชิ้นที่ไม่มีกลิ่นคาวหลงเหลือ ยิ่งไปกว่านั้นเวลาทานยังได้สัมผัสเนื้อแกะที่นุ่มชุ่มฉ่ำตัดสลับกับความกรุบของเมล็ด Poppy Seed ด้านบน ทานคู่กับ Golden Potatoes มันฝรั่งอบชีสแผ่นบาง และ สลัด Vegetable Jardiniere เป็นความอร่อยแบบพิเศษที่หาทานได้แค่ที่นี่เท่านั้น!

หากพูดถึงอาหารอิตาเลียนแน่นอนว่าพิซซ่าคือสิ่งสำคัญ “Capricciosa” (ราคา 380 บาท) พิซซ่าแป้งบางกรอบหน้า Four Season ที่ประกอบไปด้วย Cooked Ham, Mushroom, Artichokes Heart, Olives และ Mozzarella ที่ถูกอบด้วยเตาไม้พิซซ่าที่โดดเด่นตั้งอยู่ในห้องอาหารบริเวณครัวเปิด ที่พร้อมเสิร์ฟพิซซ่าร้อนๆ หอมกรุ่นจากเตา

อย่าลืมเผื่อท้องไว้สำหรับขนมหวานสุดคลาสสิค ที่เสิร์ฟมาอย่างสวยงาม “Crème Brûlée Alla Zucca Candita” (ราคา 280 บาท) Orange-Pumpkin Crème Brûlée ที่ซ่อนความอร่อยไว้ถึง 3 ชั้น ทั้ง วานิลลาครีมบรูเล่, ฟักทอง และส้ม เสิร์ฟพร้อมไอศกรีม Pistachio รสเนียนนุ่ม และ Crumble Cookie เป็นขนมหวานรสล้ำลึกที่จะตรึงตราตรึงใจคุณไปอีกนาน

มายกระดับประสบการณ์การรับประทานอาหารให้วันธรรมดาของคุณกลายเป็นวันพิเศษได้แล้วที่ “ห้องอาหารฟาโวล่า” โรงแรมเลอ เมอริเดียน สุวรรณภูมิ กรุงเทพฯ กอล์ฟ รีสอร์ท แอนด์ สปา สามารถสำรองที่นั่งหรือสอบถามเพิ่มเติมได้ที่ +66-2118-7722 หรือ www.favolabangkok.com